open-index/open-wikipedia-markdown huggingface dataset:
פיודור שפירו

**פיודור שפירו** (ברוסית: **Фёдор Львович Шапиро**; 6 באפריל 1915 - 30 בינואר 1973) היה פיזיקאי יהודי סובייטי, מומחה בפיזיקה ניסויית ופיזיקת חלקיקים.

## קורות חיים
פייביש (פיודור) שפירו נולד בשנת 1915 בויטבסק (אז בתחומי האימפריה הרוסית כיום בבלארוס) למשפחה יהודית. המשפחה התגוררה באופן קבע בהומל, אימו ליבה-גינדה נסע לזמן קצר לוויטבסק בה התגוררה משפחתה וילדה שם. היא הייתה בת למשפחת רבנים.

שפירו גדל בהומל עד לשנת 1928 כאשר המשפחה עברה למוסקבה. הוא סיים בית ספר בגיל 15 תוך הקפצת כיתה פעמיים. בהמלצת דודו שהיה מהנדס חשמל הוא החל לימודי הנדסה בתחום החשמל. בגיל 19 הוא קיבל פטנט על המצאתו בתחום החשמל.

לאחר סיום הלימודים שפירו עבד כמהנדס. בשנת 1936 הוא התחיל ללמוד פיזיקה באוניברסיטת מוסקבה אותה סיים ב-21 ביוני 1941 ערב לתחילת המלחמה עם הנאצים.

לאחר תחילת הקרבות שפירו התנדב לשורות הצבא האדום. על גבורתו הוא קיבל עיטור. במהלך הקרב על מוסקבה הוא נפצע קשה ולאחר החלמתו שוחרר מהצבא.

בשנת 1943 שפירו חזר לעבודה שתחום החשמל.

לקראת סיום המלחמה שפירו נפגש במקרה עם עמנואל פבלינסקי שזכר אותו מתקופת הלימודים ובאותה תקופה עבד במכון לבדב לפיזיקה. הוא הציע לשפירו להכין עבודה על נייטרונם, להציג אותה לאיגור קורצ'טוב ולבקש להתחיל לימודי תואר שלישי. הצגת העבודה עברה בהצלחה ושפירו התקבל ללימודי תואר שלישי אצל איליה פרנק.

בדצמבר 1945 שפירו התחתן ובשנת 1946 נולד לו בן.

בשנת 1946 שפירו למד תואר שלישי, היה עוזר בקתדרה באוניברסיטה ובמקביל עבד בתחום החשמל. פרנק היה מעוניין שהוא יעסוק בפיזיקה באופן מלא. הוא סיכם עם ולדימיר וקסלר על העברת תקן למעבדה שלו וקלט את שפירו לתקן זה. בשנת 1949 שפירו סיים עבודת תואר שלישי ונותר לעבוד אצל פרנק.

בשנות ה-50 שפירו היה ראש פרויקט בתחום ספקטרוסקופיה שעבד על יישום שיטה שהוצע על ידי יבגני פיינברג בשנת 1944. עבודות הסתיימו בהצלחה. שפירו נשלח לכנס מדעי בז'נבה להצגת הממצאים.

בשנת 1958 שפירו עבר לעבודה במכון המאוחד למחקר גרעיני. הוא סיים עבודת פוסט דוקטורט בשנת 1962 ומונה לסגן מנהל מעבדה. במהלך פעילות מעבדה בוצעו ניסויים שונים בהובלת שפירו.

בשנת 1967 שפירו קודם לדרגת פרופסור ובשנת 1968 הוא התקבל כחבר בהתכתבות לאקדמיה למדעים של ברית המועצות.

בשנת 1971 שפירו קיבל פרס ברית המועצות, בשנת 1977 הוענקה לו מדליית זהב על שם קורצ'טוב.

בתחילת שנות ה-70 שפירו חלה בסרטן ונפטר בשנת 1973 במוסקבה. הוא נטמן בבית העלמין דונסקויה החדש.

## קישורים חיצוניים
* ביוגרפיה ותיאור הישגיו 
* ביוגרפיה 

קטגוריה:מדענים יהודים סובייטים
קטגוריה:פיזיקאים יהודים רוסים
קטגוריה:ממציאים יהודים רוסים
קטגוריה:מעוטרי עיטור אות הכבוד
קטגוריה:בוגרי אוניברסיטת מוסקבה
קטגוריה:יהודים חברי האקדמיה הרוסית למדעים
קטגוריה:יהודים בלארוסים
קטגוריה:נפטרים מסרטן
קטגוריה:סובייטים שנולדו ב-1915
קטגוריה:סובייטים שנפטרו ב-1973
יוסיף שפירו

**יוסיף שפירו** (ברוסית: **Иосиф Соломонович Шапиро**; 13 בנובמבר 1918 - 11 במרץ 1999) היה פיזיקאי סובייטי-רוסי ממוצא יהודי. הוא היה מומחה בתחום פיזיקת חלקיקים.
## קורות חיים
יוסיף שפירו נולד בשנת 1918 בקייב למשפחה יהודית. זו הייתה תקופה של מלחמת האזרחים ברוסיה ושליטה על העיר עברה מצד לצד מספר פעמים. אביו היה פקיד. בשנת 1926 המשפחה עברה למוסקבה בה הוא סיים לימודי בית ספר.

בשנת 1941 שפירו סיים לימודי פיזיקה באוניברסיטת מוסקבה ובמקביל סיים לימודי שנה שנייה בבית ספר גבוה למשחק.

לאחר פלישת נאצים לברית המועצות שפירו נשלח לקורס קצינים ולחם בחזית כקצין ביחידת תותחנים. הוא קיבל עיטור על פעילותו.

לאחר סיום מלחמת העולם השנייה שפירו שוחרר מהצבא ונשלח לאוניברסיטת מוסקבה בה עבר השתלמויות בפיזיקה גרעינית. לאחר סיום הקורס הוא החל לעבוד במכון לפיזיקה גרעינית של האוניברסיטה.

שפירו היה מעורב בפרויקטים שקשורים לבניית פצצה גרעינית. בשנת 1952 בתקופת משפט הרופאים נשללה ממנו גישה לחומרים סודיים והוא היה מועמד לפיטורין כמו יהודים אחרים. בלחץ הנהלה מדעית של המכון הוא נותר בעבודה ולאחר פטירת יוסיף סטלין הוא קיבל בחזרה את הסיווג הביטחוני.

שפירו עבד תחת איליה פרנק שבהנחייתו סיים לימודי תואר שלישי ובהמשך עשה עבודת פוסט דוקטורט.

בשנת 1958 שפירו התחיל לעבוד במכון לפיזיקה ניסויית ותאורטית של אקדמיה למדעים של ברית המועצות. בשנת 1981 הוא עבר למכון לבדב לפיזיקה וכיהן בו כמנהל מחלקה.

במקביל לעבודה המחקרית שפירו היה מלמד באוניברסיטת מוסקבה, מכון לפיזיקה וטכנולוגיה של מוסקבה וב בה כיהן כפרופסור במשך כ-20 שנים.

בשנת 1979 שפירו נבחר כחבר בהתכתבות לאקדמיה למדעים.

שפירו נפטר בשנת 1999 במוסקבה ונטמן עם משפחתו בבית העלמין דונסקויה החדש.

יוסיף שפירו היה מומחה לתחומים שונים בפיזיקת חלקיקים. הוא כתב מספר ספרים בתחום מומחיותו וספרי לימוד למוסדות להשכלה גבוהה. הוא היה חבר מערכת של כתבי עת שיצאו לאור בברית המועצות ושל Nuclear Physics. שפירו התעניין בהיסטוריה של פיזיקה ונתן מספר הרצעות בנושא.

## קישורים חיצוניים
* ביוגרפיה ותיאור הישגיו 
* ריאיון עם יוסיף שפירו 

קטגוריה:מדענים יהודים סובייטים
קטגוריה:פיזיקאים יהודים
קטגוריה:פיזיקאים רוסים
קטגוריה:מחברי ספרי לימוד
קטגוריה:מעוטרי עיטור המלחמה הפטריוטית הגדולה
קטגוריה:יהודים חברי האקדמיה הרוסית למדעים
קטגוריה:סובייטים שנולדו ב-1918
קטגוריה:סובייטים שנפטרו ב-1999
חמאן

**חמאן** (בגוג'ראטית: **ढोकला**; באנגלית: **Khaman**) הוא חטיף הודי העשוי מקמח חומוס מותסס ומטוגן ונפוץ במדינות תת-היבשת ההודית.

החטיף עשוי מקמח חומוס, מים ויוגורט המותססים למשך לילה שלם ולהם מוסיפים סוכר, אבקת אפייה, כורכום, מלח, חרדל, פלפל צ'ילי, זנגביל,  מערבבים, חותכים לקוביות, מעבירים לאידוי ומטגנים.

החמאן נחשב לחטיף המוגש לרוב כארוחת בוקר או כמנה ראשונה ומוגש לצד צ'אטני מנגו או קוקוס ומקושט עם גרגירי רימון.

## ראו גם

* פאפדה
* דוקלה

## קישורים חיצוניים

## הערות שוליים

קטגוריה:המטבח ההודי
קטגוריה:חטיפים
קטגוריה:מאכלי חומוס
טיטן 4

**טיטן 4** (באנגלית: **Titan 4**) היה משגר שפותח מטיל בליסטי בין־יבשתי טיטן 2. המשגר היה ששימוש לשיגור חלליות בשנים 1989–2005. זה היה הדגם האחרון בסדרה.

## תיאור המשגר
הפיתוח בוצע עבור שיגורי מטענים כבדים.

השיגור הראשון בוצע בשנת 1989 מכן שיגור LC-40 מנמל החלל קייפ קנוורל. בהמשך שיגורים בוצעו גם מ-SLC-4E בבסיס חיל האוויר ונדנברג ומכן שיגור LC-41 בנמל החלל קייפ קנוורל. השיגורים נמשכו עד לשנת 2005. בסך הכול בוצעו 39 שיגורים מהם 35 הסתיימו בהצלחה.

המשגר כלל 2 מאיצים בדלק מוצק ומספר שלבים בדלק נוזלי. בהמשך הופעלו 2 שלבים והייתה אופציה להתקנת כשלב שלישי יחידת "קנטאור" או יחידה אחרת.

המשגר נבנה ב-2 גרסאות: גרסת IV-A עם מאיץ במעטפת ממתכת (22 שיגורים) וגרסת IV-B עם מאיצים במעטפת מחומר סינתטי (17 שיגורים).

כל גרסה היה ניתן לשגר ב-5 דגמים:
* 401 – עם שלב שלישי מדגם "קנטאור".
* 402 – עם שלב שלישי מדגם IUS.
* 403 – ללא שלב שלישי למטענים קלים למסלול גבוה מבסיס חיל הוויר ונדנברג.
* 404 – ללא שלב שלישי למטענים כבדים למסלול נמוך מבסיס חיל הוויר ונדנברג.
* 405 – ללא שלב שלישי למטענים קלים למסלול גבוה מנמל החל קייפ קנוורל.

בשנת 1990 בוצע הערכת עלות התוכנית של 65 שיגורים. היא הסתכמה ב-18.3 מיליארד דולר (במחירי 2024).

בשנת 1997 בוצע שיגור של גשושית קאסיני-הויגנס.

בסוף שנות ה-90 החלו חששות מהשפעה של דלק נוזלי על הסביבה ואמינות של משגר. הוחלט על הפעלת תוכנית לפיתוח דגמים שיחליפו את המשגר. השיגור האחרון בוצע בשנת 2005.

תצוגה של המוזיאון הלאומי של חיל האוויר של ארצות הברית כוללת משגר בגרסה IV-B משוחזר. במספר מוזיאונים אחרים מוצגים חלקים אוריגינלים של משגר.

## קישורים חיצוניים

* תיאור המשגר 
* נתוני המשגר 
* רשימת שיגורים 

קטגוריה:סדרת טילי טיטן
קטגוריה:תוכנית החלל האמריקאית
קטגוריה:לוקהיד מרטין
היאבקות באולימפיאדת פריז (2024)

תחרויות ה**[[היאבקות (ספורט)|היאבקות]] ב[[אולימפיאדת פריז (2024)]]** נערכו בין 5 ל-11 באוגוסט באולם הגרנד פאלה הזמני  שבשאן דה מארס, פריז, צרפת. זו הייתה המהדורה ה-29 של היאבקות במשחקים האולימפיים, כשהענף שוחק בכל משחקי הקיץ האולימפיים למעט אולימפיאדת פריז (1900). בתחרות השתתפו 288 מתאבקים ב-18 קטגוריות משקל: 12 לגברים (6 בסגנון חופשי ו-6 יוונית-רומית) ו-6 לנשים (כולן בסגנון חופשי).

## טבלת המדליות

## פורמט
בכל תחרות שישה עשר מתאבקים המתמודדים בשיטת גביע, לצד בית ניחומים  בו מוענקות שתי מדליות ארד: המתאבקים שהפסידו בשמינית וברבע הגמר לכל פיינליסט מתמודדים זה מול זה, והמנצח מתמודד במשחק על המקום השלישי מול המתאבק שהפסיד בחצי הגמר.

## זוכים
### גברים
#### סגנון חופשי

### יווני-רומי

### נשים

## קישורים חיצוניים

*היאבקות, באתר אולימפיאדת פריז (2024)

## הערות שוליים

קטגוריה:ענפי ספורט באולימפיאדת פריז (2024)
קטגוריה:היאבקות במשחקים האולימפיים
קטגוריה:תחרויות היאבקות
צ'ארלס אדמס

**צ'ארלס סמואל אדמס** ( 7 בינואר 1912 - 29 בספטמבר 1988) היה קריקטוריסט אמריקאי הידוע בזכות דמויותיו ההומוריסטיות והאפלות. יצירתו המפורסמת ביותר היא משפחת אדמס. עבודותיו פורסמו בעיקר במגזין "הניו יורקר" והפכו לפופולריות ברחבי העולם דרך מגוון עיבודים.

## ראשית חייו
צ'ארלס אדמס נולד ב-7 בינואר 1912 בעיר וסטפילד, ניו ג'רזי. הוא היה בנם היחיד של גרייס מ. ספיר וצ'ארלס ה. אדמס, סוחר פסנתרים. אדמס היה ילד מחויך ואהוב על חבריו ובני משפחתו. הוא גילה עניין באמנות מגיל צעיר, ונהג לצייר דמויות אפלות בסגנון הייחודי לו כבר בילדותו. את לימודיו האקדמיים החל באוניברסיטת קולגייט, ולאחר מכן למד באוניברסיטת פנסילבניה ובבית הספר לאמנות גרנד סנטרל בניו יורק

ממוזער| אולם האמנויות היפות של צ'ארלס אדמס, אוניברסיטת פנסילבניה

## קריירה
בשנת 1932, אדמס מכר את הסקיצה הראשונה שלו למגזין "הניו יורקר", ולאחר מכן הפך לאחד הקריקטוריסטים הבולטים במגזין. הקריקטורות שלו, שהצטיינו בהומור שחור ומקברי, זכו להצלחה רבה. דמויות משפחת אדמס, שנוצרו במקור כקריקטורות בלתי קשורות, הפכו לסמל תרבותי והיו לבסיס לסדרת טלוויזיה פופולרית בשנת 1964.

במהלך מלחמת העולם השנייה שירת אדמס במרכז הצילום של חיל האותות בניו יורק, שם עשה סרטי אימון מונפשים עבור צבא ארצות הברית.

הוא צייר יותר מ-1,300 קריקטורות במהלך חייו. מעבר לדפי הניו יורקר, הקריקטורות שלו הופיעו ב- *Colier's* ו- *[[TV Guide]]*, וכן בספרים, לוחות שנה וסחורה אחרת.

הוא נכנס להיכל התהילה של ניו ג'רזי בשנת 2020. 

## חייו אישיים
אדמס היה ידוע בחייו האישיים הסוערים ובמערכות יחסים רבות. הוא נישא שלוש פעמים, וידוע בכך שלא רצה ילדים. אשתו הראשונה, ברברה דאי, התגרשה ממנו לאחר שמונה שנים בשל חוסר רצונו להיות אב. למרות חייו האישיים המורכבים, הוא המשיך ליצור ולהשפיע על תרבות הפופ האמריקאית. הוא מת ב-29 בספטמבר 1988, בגיל 76, בבית החולים ובמרכז הבריאות של סנט קלייר בעיר ניו יורק, לאחר שלקה בהתקף לב.

## קישורים חיצוניים

* 

## הערות שוליים

קטגוריה:אמריקאים ילידי ניו ג'רזי
קטגוריה:משפחת אדמס
קטגוריה:בוגרי אוניברסיטת פנסילבניה
קטגוריה:זוכי פרס אדגר
קטגוריה:אמריקאים שנולדו ב-1912
קטגוריה:אמריקאים שנפטרו ב-1988
מבצע אנטון

**מבצע אנטון** היה הכיבוש הצבאי של צרפת של וישי שבוצע על ידי גרמניה הנאצית ואיטליה הפשיסטית ב-11 נובמבר 1942. הדבר סימן את סוף עצמאותו של משטר וישי ואת פירוק צבאו (צבא שביתת הנשק המוגבל מאוד), אך הוא המשיך את קיומו כממשלת בובות בצרפת הכבושה. אחת הפעולות האחרונות של הכוחות המזוינים של וישי לפני פירוקם הייתה הטבעת אוניות הצי הצרפתי בטולון למניעת נפילתן לידי מדינות הציר.

## רקע
תוכנית גרמנית לכיבוש צרפת של וישי גובשה בדצמבר 1940 תחת שם הקוד **מבצע אטילה** (על שם אטילה ההוני). הייתה זו תוכנית לכיבוש צרפת של וישי על ידי צבא גרמניה הנאצית. המבצע נוסח כהוראת מלחמה מס. 19 ונחתם על ידי היטלר ב-10 בדצמבר 1940. התוכנית נועדה למקרה שהצרפתים יצטרפו מחדש לבעלות הברית או של איום מצד בעלות הברית על דרום צרפת. היבט חשוב בפקודה היה לכידת הצי הצרפתי ומניעת עריקתו לצד בעלות הברית.

מבצע אנטון היה עדכון למבצע אטילה המקורי וכלל מעורבות של הצבא המלכותי האיטלקי.

עבור אדולף היטלר, הרעיון להתיר את קיומה של צרפת כעצמאית היה לכאורה האמצעי המעשי היחיד לשלול את השימוש במחוזות צרפת מעבר לים מבעלות הברית. עם זאת, תחילת מבצע לפיד ב-8 בנובמבר 1942, שללה את הסיבה הזו, במיוחד מאחר שהתברר כי לממשלת וישי אין רצון פוליטי או אמצעים מעשיים למנוע את כניעתן של המחוזות שמעבר לים לכיבוש בעלות הברית. יתרה מכך, היטלר ידע שהוא לא יכול להסתכן באגף החשוף של צרפת בים התיכון. לאחר שיחה עם ראש ממשלת צרפת פייר לאוואל, היטלר נתן פקודות לכבוש את קורסיקה ב-11 בנובמבר ואת צרפת של וישי למחרת.

## המבצע
ב-10 בנובמבר 1942, כוחות הציר השלימו הכנותיהם לביצוע מבצע אנטון. הארמייה הראשונה התקדמה מחוף האוקיינוס האטלנטי, במקביל לגבול ספרד, ואילו הארמייה השביעית התקדמה ממרכז צרפת לעבר וישי וטולון, בפיקודו של הגנרל יוהנס בלסקוביץ. הארמייה האיטלקית הרביעית כבשה את הריביירה הצרפתית ודיוויזיה איטלקית אחרת נחתה באי קורסיקה. עד ערב ה-11 בנובמבר הגיעו טנקים גרמניים לחוף הים התיכון.
ממוזער|אזורי הכיבוש השונים בצרפת
הגרמנים תכננו את מבצע "לילה" כחלק מהטבעת אוניות הצי הצרפתי בטולון כדי להשתלט על כל הצי הצרפתי שם. מפקדי הצי הצרפתי הצליחו לעכב את הגרמנים במשא ומתן מספיק זמן כדי להטביע 77 כלי שיט ב-27 בנובמבר, לפני שהגרמנים הספיקו לתפוס אותן. למרות אכזבת מטה המלחמה הימית הגרמני, היטלר סבר שחיסול הצי הצרפתי במהלך מבצע אנטון היה מוצלח שכן השמדת הצי מנע שימוש בו על ידי שארל דה גול וצי צרפת החופשית.

צרפת של וישי לא התנגדה לכיבוש, והסתפקה בשידור רדיו שטען להפרת הסכם שביתת הנשק בין גרמניה הנאצית וצרפת של 1940 . ממשלת גרמניה טענה מנגד כי הצרפתים הם שהפרו תחילה את שביתת הנשק בכך שלא עמדו באופן נחוש מול נחיתת בעלות הברית בצפון אפריקה. צבא צרפת של וישי, בן 50,000 איש, תפס עמדות הגנה סביב טולון, אך נכנע בקלות לנאצים.

## אחרי הכיבוש
למרות שהפך לממשלת בובות, המשיך משטר וישי להפעיל סמכות אזרחית נומינלית על כל צרפת המטרופוליטנית מלבד אלזס-לורן, כפי שעשה מאז 1940. אזור הכיבוש האיטלקי בוטל בעקבות נפילת המשטר הפשיסטי באיטליה ובקשתה של ממשלת איטליה לשביתת נשק לאחר מכן ב-1943. צרפת נותרה תחת כיבוש גרמני עד פלישת בעלות הברית ושחרורם מהכיבוש הגרמני ב-1944.

## ראו גם
* הממשל הצבאי הגרמני בצרפת הכבושה במלחמת העולם השנייה
* הכיבוש האיטלקי בצרפת

## קישורים חיצוניים
* 

קטגוריה:צרפת במלחמת העולם השנייה
קטגוריה:1942 בצרפת
קטגוריה:צרפת של וישי
קטגוריה:קרבות גרמניה במלחמת העולם השנייה
קטגוריה:קרבות איטליה במלחמת העולם השנייה
הלגיון החמישי אלאודה

**הלגיון החמישי אלאודה** (בלטינית: *Legio V Alaudae*), שמוזכר לפעמים גם בשם "הלגיון החמישי גאליקה", היה לגיון רומאי, שהוקם בשנת 52 לפנה"ס על ידי הגנרל גאיוס יוליוס קיסר. הוא הוצב בגאליה הטרנס-אלפינית כדי להילחם בצבאות ורקינגטוריקס מלך גאליה, והיה הלגיון הרומי הראשון שהכיל לוחמים שאינם אזרחים רומאים. ישנה מחלוקת בקרב החוקרים האם הלגיון הושמד במהלך המרד הבטאווי בשנת 70 לספירה, או במהלך הקרב הראשון בטאפה (86 לספירה).

## קישורים חיצוניים

* 

## הערות שוליים

קטגוריה:לגיונות רומיים
הגביע הצ'כוסלובקי

**הגביע הצ'כוסלובקי** (בצ'כית: *Československý pohár*;בסלובקית: *Česko-slovenský pohár vo futbale*) היה טורניר גביע נוקאאוט של ההתאחדות הכדורגל הצ'כוסלובקית שנערך בין השנים 1960 ועד ל-1993, כאשר צ'כיה וסלובקיה היו חלק מהגוש הצ'כוסלובקי.

## היסטוריה
מקורות ותחילת טורניר בצ'כוסלובקיה מקורם בטורנירים לא רשמיים ששוחקו בעונות: 1950/1951, 1951/1952, 1955 ו-1959/1960.

הגביע שוחק כגביע יחיד בצ'כוסלובקיה עד 1968/1969. החל מעונת 1969/1970 ועד עונת 1992/1993, הגביע שוחק בין הזוכות בגביע האזורי הצ'כי (Český pohár) לבין הזוכה בגביע האזורי הסלובקי (Slovenský pohár), שבעצם היוו את "חצי-הגמר" הרשמי לגמר האמיתי שהוא גמר הגביע הצ'כוסלובקי. כיום הגביע הצ'כי המודרני והגביע הסלובקי הם ממשיכי דרכו של הגביע הצ'כוסלובקי.

ספרטה פראג ודוקלה פראג היו המועדונים המצליחים ביותר בגביע זה, כאשר כל אחד מחזיקה ב-8 גביעים צ'כוסלובקים. בסך הכל הניפו קבוצות צ'כיות את הגביע 20 פעמים, וקבוצות סלובקיות 13 פעמים.

## גמר הגביע
### משחקי הגמר לפי עונות
קבוצה המסומנת ב**כתב מודגש** זכתה באליפות ליגת העל של סרביה ומונטנגרו באותה העונה והשלימה דאבל מקומי

### מחזיקות גביע לפי מועדון

## מפעלי הגביע הממשיכים שנוצרו
*  ← הגביע הצ'כי (החל משנת 1993)
*  ← הגביע הסלובקי (החל משנת 1993)

## ראו גם
* ליגת העל הצ'כוסלובקית
* הסופר קאפ הצ'כוסלובקי
* התאחדות הכדורגל הצ'כוסלובקית

## קישורים חיצוניים
* כל תוצאות גמרי הגביע, אתר RSSSF

צ'כוסלובקיה
צ'כוסלובקיה
קטגוריה:צ'כוסלובקיה: כדורגל
בית הקברות היהודי באוחניה

**בית הקברות היהודי של אוחניה** (בפולנית: **Cmentarz żydowski w Uchaniach**) היה בית הקברות של יהודי הכפר אוחניה שבפולין, מחוז לובלין. הוא ממוקם על גבעה ליד בית הקברות הרומי-קתולי ומגרש ספורט מאולתר, תאריך הקמתו המדויק אינו ידוע. שטחו כ-0.6 דונם. הוא ממוקם ברחוב Podgórze, ונהרס בידי הנאצים במהלך מלחמת העולם השנייה, בשנים אלו הוא אף שימש כאתר שבו הוציאו הנאצים יהודים להורג כ-44 יהודים. שברי הגדר שרדו. ב-2009 מצאו מקומיים כ-5 מצבות ברחבי הכפר והשיבו אותם לבית הקברות.

## היסטוריה
בית הקברות היהודי באוחניה הוקם כנראה במחצית הראשונה של המאה ה-19. הקבורה האחרונה הידועה התקיימה בשנת 1943.

בית הקברות נהרס לחלוטין על ידי הגרמנים במהלך הכיבוש במהלך מלחמת העולם השנייה. המצבות היו מפוזרות בשדות שמסביב או שימשו לבניית מדרכות. בשנת 1942 נותרו רק מצבות בודדות.

במאי 1942, בחג השבועות, רצח הגסטפו בבית הקברות 44 יהודים מאוחניה והעיירה הורודלו; הקורבנות נקברו בבית הקברות. באוקטובר 1942 הרגו הגרמנים במקום כ-2 משפחות יהודיות.

בשנת 1960 גודר המקום ברשת תיל, אך חלקו הוסב למגרש משחקים. לאחר 2005, מצבות שנמצאו עלי ידי מקומיים באוחניה החלו להישלח לבית הקברות. הם הוצבו אנכית. היום יש כאן לפחות 5 מצבות שהשתמרו בצורה מושלמת. על המצבות יש עיטורים וכתובות בעברית. הישנה ביותר שבהם ביותר שייכת לאלקה, בתו של חיים (נפטרה ב-4 בפברואר 1890).

## הערות שוליים

אוחניה
קטגוריה:לובלין (פרובינציה)
ליבי (אלבום)

**ליבי** הוא אלבום האולפן החמישי של הזמר-יוצר החרדי נפתלי קמפה. האלבום יצא לאור ב-28 ביולי 2023 בהפקתם המוזיקלית של אלי קליין ואיצי ברי.

## מידע כללי
האלבום יצא ב-28 ביולי 2023 בהוצאה עצמית. קדמו לו הסינגלים "יש עניין" ו"מקום בגן עדן".

הצמד אלי קליין ואיצי ברי הפיקו מוזיקלית את האלבום.

באפריל 2024, לאחר שתי דחיות עקב מלחמת חרבות ברזל, ערך קמפה את מופע ההשקה לאלבום, בבנייני האומה.

## ביקורת והצלחה
מבקר המוזיקה נתנאל לייפר העניק לאלבום ביקורת חיובית וכתב .

האלבום נחל הצלחה גדולה וזכה, שלושה חודשים לאחר צאתו, בתואר "אלבום השנה" במצעדי המוזיקה השנתיים של תחנות הרדיו קול ברמה, קול פליי, וקול חי מיוזיק, ושל אתרי החדשות כיכר השבת והמחדש.

## רשימת רצועות

## הערות שוליים

## קישורים חיצוניים

קטגוריה:אלבומים בעברית
קטגוריה:אלבומי נפתלי קמפה
ריאליטי (סרט)

**ריאליטי** (באנגלית: **Reality**) הוא סרט דוקו דרמה אמריקאי משנת 2023 בבימויה של טינה סאטר, עם סידני סוויני, ג'וש המילטון ומרצ'נט דייוויס בתפקידים הראשיים.

העלילה מבוססת על מקרה אמיתי של ריאליטי וינר  שהואשמה בהעברת מסמך מסווג לאתר תקשורת בקשר להתערבות רוסית במסע הבחירות של טראמפ ב-2016.

הסרט הוקרן לראשונה בפסטיבל הסרטים הבין-לאומי בברלין וטינה סאטר הייתה מועמדת לפרס סרט ביכורים. הסרט הוקרן גם בפסטיבל הקולנוע ירושלים וזכה בפרס הסרט הדוקומנטרי הטוב ביותר.

הבמאית משתמשת בהקלטות המקוריות של החקירה תוך מחיקת משפטים מסווגים.

## תקציר העלילה
ריאליטי וינר (סידני סוויני) עובדת בסוכנות לביטחון לאומי כמתרגמת מסמכים בפרסית, דרו ופשטו. היא מתגוררת לבדה באוגוסטה (ג'ורג'יה).

ב-3 ביוני 2017 מקישים על חלון מכוניתה שני אנשי שמציגים לה תעודות של סוכני FBI. שני הסוכנים הם גאריק (ג'וש המילטון) וטיילור (מרצ'נט דייוויס). הם מראים לה צו חיפוש, מתייחסים אליה בנימוס והיא מספרת על הכלבה והחתול שלה והתעסקותה בקרוספיט.

הם נכנסים לחדר סגור ללא רהיטים בביתה ומתחילים חקירה רצינית יותר בעמידה. הם מאשימים אותה כי הדליפה ידיעה סודית בקשר להתערבות רוסיה בבחירות לנשיאות ארצות הברית ב-2016.

בתחילה היא מכחישה וטוענת כי הדפיסה ידיעות מסווגות רק בשבילה ואחר כך הייתה גורסת אותם אבל לאור הראיות המוצקות של החוקרים היא מודה ששלחה את הידיעה בקשר להתערבות הרוסית בדואר לאתר החדשות המקוון The Intercept.

בסרט מוצגים הקלטות החקירה המקוריות עם מחיקת פרטים מסווגים. מופיעים בו פרשני טלוויזיה בקשר לפרשה ולבסוף היא מורשעת ונדונה לחמש שנות מאסר.

## צוות השחקנים

## קישורים חיצוניים
* 

*קדימון לריאליטי, באתר יוטיוב
*הפגישה הראשונה בין ריאליטי לסוכני ב-FBI, באתר יוטיוב
*טאנר, סוויני וריאליטי מדברות על הסרט, באתר יוטיוב

קטגוריה:סרטים אמריקאיים משנת 2023
קטגוריה:סרטים אמריקאיים המבוססים על סיפור אמיתי
קטגוריה:סרטים באנגלית
ישיבת הדר התורה

**הדר התורה** (שם מלא: **ישיבת קול יעקב יהודה הדר התורה רביניקל סמינרי**) היא ישיבת חב"ד בברוקלין, ניו יורק. זוהי הישיבה הראשונה בעולם עבור בעלי תשובה.

## היסטוריה
הישיבה, הממוקמת בכתובת 824 איסטרן פארקווי, ברוקלין, ניו יורק 11213. היא נוסדה בשנת 1962 על ידי הרב ישראל יעקובסון, פעיל חב"ד, כדי לתת מענה לבעלי תשובה המעוניינים בלימוד במשרה מלאה בסביבה ישיבתית מסורתית. מאז הקמתה היא נמצאת בקהילה החסידית חב"ד-ליובאוויטש בשכונת קראון הייטס בברוקלין, ניו יורק. בתחילה הייתה הישיבה ממוקמת בתוך בניין מטה חב"ד העולמי בכתובת 770 איסטרן פארקווי, ולאחר מכן עברה למיקומה הנוכחי ב-824 איסטרן פארקווי בעקבות עלייה במספר הנרשמים.

הישיבה היא סניף של הוועד הלאומי לקידום החינוך היהודי (NCFJE). הרב יעקב י. הכט, סגן נשיא ומנהל ארצי של הוועד, היה אחד ממקימי הישיבה והיה ראש הישיבה. לאחר מותו, שמה של הישיבה שונה ל"ישיבת קול יעקב יהודה - הדר התורה רביניקל סמינרי" כהוקרה על תרומתו.

תוכנית הלימודים של הישיבה כוללת לימוד תורה, תפילה, לימוד הלכה, תורת החסידות וערכים יהודיים. חלק מהקורסים מוכרים אקדמית.

## בוגרים מפורסמים
* מתיסיהו
* דוד לואיס

## הערות שוליים

קטגוריה:ארגונים לחזרה בתשובה
אריאל אדרי (מנכ"ל)

**אריאל אדרי** הוא מנכ"ל ערוץ עכשיו 14. יועצו של נפתלי בנט לשעבר.

## ביוגרפיה
אדרי החל את עבודתו הציבורית כפעיל במטה השטח של נפתלי בנט בפריימריז לראשות הבית היהודי ולאחר מכן מונה לעוזרו הצמוד ונהגו, בשנת 2013 בממשלה השלושים ושלוש קודם לתפקיד יועצו ועוזרו לענייני דת של בנט אך סיים את תפקידו לאחר תקופה קצרה..

בשנת 2021 הצטרף לערוץ עכשיו 14 כמנהל תפעול ומפיק ראשי, ובפברואר 2023 לאחר עזיבת המנכ"ל איתי וולמן מונה במקומו, בנוסף משמש כמנהל הדיגיטל ומגזין הערוץ.

בנובמבר 2024 הגישה תנועת אחים ואחיות לנשק תביעת דיבה בסך מיליון וחצי שקלים נגד ערוץ 14, וכנגד אריאל אדרי, העורך הראשי יורם כהן, ועובדים נוספים. לפי כתב התביעה ערוץ 14 וערוצים נלווים לו הפיץ תיאוריית קונספירציה שקרית הקושרת את אחד ממייסדי התנועה לפרשת הקצין המתחזה ולסיוע או הפעלת מרגל בצה״ל.

## חיים אישיים
אדרי מנהל אורח חיים דתי.

מיכאל אדרי - סמנכ"ל ערוץ עכשיו 14 הוא אחיו.

## קישורים חיצוניים

## הערות שוליים

קטגוריה:מנהלים ישראלים
קטגוריה:סגל עכשיו 14
קטגוריה:פעילי הבית היהודי
תרמית אלן מקמסטרס

שמאל|ממוזער|250px|כך היה נראה ערך הוויקיפדיה המזויף על אלן מקמסטרס
**תרמית אלן מקמסטרס** הייתה תרמית שהתרחשה באמצעות ויקיפדיה האנגלית בין השנים 2012 ל-2022. התרמית התבססה על טענה שקרית לפיה אדם בשם אלן מקמסטרס המציא את הטוסטר באדינבורו שבסקוטלנד בשנת 1893.

## מקור ההונאה
ב-6 בפברואר 2012 השתתף סטודנט לצילום וטכנולוגיות מידע ותקשורת בשם אלן מקמסטרס בהרצאה באוניברסיטה שבה הוזהרו הסטודנטים שלא להשתמש בוויקיפדיה כמקור. המרצה סיפר שחבר שלו ערך את הערך על טוסטר בוויקיפדיה, ושיקר כי הוא הממציא.

לאחר ההרצאה, צפו אלן וחבריו בערך על הטוסטר בוויקיפדיה, ואחד מחבריו, אלכס, ערך את הערך והחליף את השם של חברו של המרצה לשם אלן מקמסטרס, תוך טענה שהוא המציא את הטוסטר באדינבורו בשנת 1893.

שנה לאחר מכן, בפברואר 2013, יצר אלכס ערך שלם המוקדש לאלן מקמסטרס, כולל תמונה מעובדת של עצמו שהייתה לכאורה כתצלום מהמאה ה-19, ופרסם אותה בוויקיפדיה.

## התפשטות ההונאה
למרות שאלכס התכוון לכך כבדיחה, עיתונים, אנציקלופדיות, סוכנויות ממשלתיות ואפילו Hagley Museum בדלאוור הפיצו את הסיפור השקרי על מקמסטרס כממציא הטוסטר. אלכס השתמש במאמרים אלה כדי להמשיך ולהפיץ את המידע השגוי.

יתרה מזאת, בית ספר יסודי בסקוטלנד הקדיש יום שלם למקמסטרס, והוא אף הוצע כמועמד להופיע על שטר של 50 ליש"ט. במהלך משאל העם על עצמאות סקוטלנד ב-2014, ארגונים במימון ממשלת סקוטלנד ציטטו את סיפורו של אלן כראיה לכך שסקוטלנד יכולה להצליח כמדינה עצמאית.

## חשיפת ההונאה
ביולי 2022 פרסם משתמש רדיט בן 15 בשם אדם פוסט שחשף כי התמונה בדף הוויקיפדיה של אלן מקמסטרס הייתה מעובדת ולא תצלום אמיתי. אדם דיווח על חששותיו בפורום אינטרנט בשם ויקיפדיוקרסי, שם גילו המשתמשים את טבעו המזויף של הערך והתריעו בפני מפעילי מערכת בוויקיפדיה, שמייד סימנו את הדף למחיקה. חשבון הוויקיפדיה של אלכס, ששימש אותו לביצוע ההונאה, נחסם לאחר מכן מהפלטפורמה.

## השלכות
אלכס סיפר בעילום שם לויקיפדיוקרסי כי בתחילה חשב שהמתיחה לא תגרום לנזק רב. הוא תיאר את הפעם הראשונה שהבין שהמתיחה הייתה מזיקה כאשר קרא ספר על ממציאים ומצא את אלן מקמסטרס מוזכר כאחד הממציאים. אלן אמר מאוחר יותר בריאיון כי הוא עדיין עורך בוויקיפדיה, אך נשאר אנונימי מחשש שייחסם.

באתרי אינטרנט רבים עדיין מופיע אלן מקמסטרס כממציא הטוסטר מאחר שלא עדכנו את מקורותיהם לאחר גילוי התרמית.

## קישורים חיצוניים
*  פרק 265 - מי המציא את הטוסטר בפודקאסט "מה יש בזה"
*  פרק 154 - האם אפשר לסמוך על ויקיפדיה? בפודקאסט "התשובה"

## הערות שוליים

קטגוריה:מתיחות
קטגוריה:אישים בדיוניים
הינה מאצורי

**הינה מאצורי** () המכונה גם יום הבובות או יום הבנות, הוא חג דתי ביפן הנחגג ב-3 במרץ מדי שנה. משטחים מכוסים בשטיח אדום משמשים לתצוגת סט בובות המייצגות את הקיסר, הקיסרית, משרתים ונגנים בלבוש מסורתי מתקופת הייאן.

## מקור החג
[שמאל|ממוזער|[קוג'ון, קיסרית יפן|הקיסרית קוג'ון משתתפת בפסטיבל עם בנותיה, 1940 לערך]]
נאמר כי הפעם הראשונה שבה הוצגו בובות הינה בצורה שהן מוצגות כיום כחלק מפסטיבל האפרסק הייתה כאשר הנסיכה הצעירה מיישו עלתה לכס המלוכה של אביה המתפטר, הקיסר גו-מיזונו, בשנת 1629. כיוון שקיסריות ביפן באותה תקופה לא הורשו להתחתן, אמה של מיישו, טוקוגאווה מאסאקו, יצרה סידור בובות המראה את מיישו נשואה באושר. הינה מאצורי הפך רשמית לשם הפסטיבל בשנת 1687. יצרני בובות החלו לייצר בובות מפורטות לפסטיבל. עם הזמן, התפתח ההינקזרי לכלול חמש עשרה בובות ואביזרים. ככל שהבובות הפכו יקרות יותר, הוספו שכבות להינדאן כך שהבובות היקרות יכלו להיות ממוקמות מחוץ להישג ידם של ילדים קטנים.

## מנהגים
הינה מאצורי הוא אחד מחמשת הפסטיבלים העונתיים לפי לוח השנה הירחי-שמשי: היום הראשון של החודש הראשון, היום השלישי של החודש השלישי, וכך הלאה. לאחר אימוץ לוח השנה הגרגוריאני, תאריכים אלו נקבעו ל-1 בינואר, 3 במרץ, 5 במאי, 7 ביולי ו-9 בספטמבר. הפסטיבל היה ידוע באופן מסורתי כפסטיבל האפרסק, כיוון שבתקופה זו עצי האפרסק נהגו לפרוח. אף כי הדבר אינו נכון עוד מאז המעבר לתאריכים גרגוריאניים, השם נשמר ואפרסקים עדיין סמליים לפסטיבל.

ההיבט המרכזי של הינה מאצורי הוא תצוגת בובות ישובות, המייצגות חתונה מתקופת הייאן ומייצגות בדרך כלל את הקיסר והקיסרית של יפן. הבובות בדרך כלל ישובות על בד אדום, ויכולות להיות פשוטות כתמונות או בובות אוריגמי. תצוגות מתוחכמות יותר כוללות מעמד בובות רב-שכבתי של בובות המייצגות גברות החצר, נגנים ומשרתים נוספים, עם כל מיני אביזרים. הסט המלא של הבובות והאביזרים נקרא הינקזרי. ככל שהמשפחה יותר עשירה כך מספר השכבות והבובות שהיא יכולה להרשות לעצמה עולה.

משפחות דואגות שלבנות ולנשים יהיה סט של שתי הבובות המרכזיות לפני ההינה מאצורי הראשון שלהן. הבובות עצמן יקרות (1,500 דולר עד 2,500 דולר לסט חמש שכבות, תלוי באיכות) ועשויות לעבור בירושה מדורות קודמים. ההינקזרי נמצא באחסון רוב השנה, והבנות או הנשים ואימותיהן מתחילות להקים את התצוגה כמה ימים לפני 3 במרץ. באופן מסורתי הבובות אמורות להיות מוכנות ביום שלאחר ההינה מאצורי, האמונה הטפלה היא שהשארת הבובות זמן רב יותר תגרום לנישואים מאוחרים עבור הבת, אך משפחות מסוימות עשויות להשאיר אותן עד סוף מרץ.

בעבר הבובות היו משמשות כצעצועים, אך בזמנים מודרניים הן מיועדות לתצוגה בלבד. תצוגת הבובות בדרך כלל מופסקת כאשר הבנות והנשים מגיעות לגיל עשר.

## גלריה

קובץ:Me-bina-ETHAS 020104-P8190705-gradient.jpg|מבינה מהמאה ה-18 בובת קיסרית, מוצגת במוזיאון האתנוגרפיה דה ז'נבה
קובץ:O-bina-ETHAS 020105-P8190707-gradient.jpg|אובינה מהמאה ה-18, בובת קיסר, מוצגת במוזיאון האתנוגרפי דה ז'נב
קובץ:Hinamatsuri store display.jpg|תצוגת חנות בסיאטל, וושינגטון, הכוללת את כל 7 השכבות
קובץ:HinaDolls-Emperor-Empress-topplatform2011.jpg|בובת קיסר עם בובת קיסרית, מול מסך זהב. גם מעמדי המנורה האופציונליים נראים חלקית
קובץ:Hina matsuri display and girls.jpg


## קישורים חיצוניים

## הערות שוליים

קטגוריה:אירועים בחודש מרץ
קטגוריה:חגים יפניים
יאיר המבורגר

**יאיר המבורגר** (נולד ב-1946) הוא מנהל ואיש עסקים ישראלי שכיהן כמנכ"ל הראל חברה לביטוח בשנים 1975–2010.

## ביוגרפיה
יאיר נולד בישראל, בנם של מרגוט וארנסט המבורגר, שהקימו את חברת "המשמר" שירות לביטוח. אחיו הוא גדעון המבורגר, נשיא הראל שכיהן גם כיושב ראש איגוד חברות הביטוח בישראל.
הוא בעל תואר ראשון במדעי המדינה וכלכלה מהאוניברסיטה העברית בירושלים.

בשנת 1971 הצטרף לחברת המשמר שהקימו הוריו, וב-1975 ייסד את חברת הביטוח הראל ומונה לעמוד בראשה. בשנת 1982 הונפקה בבורסה החברה האם "הראל המשמר השקעות" ומאז כיהן בה ברציפות כמנכ"ל (עד 2010) וכיו"ר חטיבת ההשקעות. ב-1993 מונה ליושב הראש של החברה.

בשנת 2021 פרש המבורגר מתפקיד יו"ר הראל ביטוח והמשיך להחזיק במשרת יו"ר הראל השקעות ודירקטור בהראל ביטוח.

תחת ניהולו, רכשה הקבוצה במהלך השנים למעלה מעשר חברות בת, בהן "שילוח", "ירדניה חברה לביטוח", "סהר חברה לביטוח" ודקלה חברה לביטוח.

המבורגר הוביל את ההצעה לרכישת ישראכרט בשנת 2023, שספגה ביקורת בשל ריכוזיותה. ההצעה הוסרה עקב התנגדות רשות התחרות.
הוא כיהן כיו"ר איגוד חברות הביטוח עד לשנת 2024. החזיק בתפקיד יו"ר מכבי העולמית במשך כשמונה שנים ולאחר סיום התפקיד מונה כנשיא כבוד.
המבורגר החזיק בתפקידי מפתח בכירים נוספים במשק הישראלי בהם כדירקטור באי.די.בי פיתוח משנת 1985, וחבר וסגן יו"ר בהנהלת התאחדות החברות לביטוח חיים ואיגוד חברות הביטוח בישראל.

הוא חבר בעמותות שונות בהן אק"ים, בית התפוצות ומוזיאון המדע.

המבורגר נשוי לאילנה ואב לחמישה.

## קישורים חיצוניים
*
* 
*יאיר המבורגר באתר בית הספר למנהל עסקים, אוניברסיטת חיפה

## הערות שוליים

קטגוריה:אנשי עסקים ישראלים
קטגוריה:אנשי ביטוח יהודים
קטגוריה:מיליארדרים ישראלים
קטגוריה:בוגרי האוניברסיטה העברית בירושלים
קטגוריה:יושבי ראש חברות ביטוח ישראליות
קטגוריה:ישראלים שנולדו ב-1946
אולגה דנילוב

**אולגה דנילוב** (נולדה ב-27 בנובמבר 1973) היא ספורטאית ישראלית המתחרה בהחלקה מהירה במסלול קצר.

## קריירה
בזמן שייצגה את ישראל באולימפיאדת החורף 2002 בסולט לייק סיטי, במרוץ ההחלקה המהירה למרחק 1,500 מטר לנשים, דנילוב סיימה במקום ה-14, במרוץ למרחק 500 מטר סיימה במקום ה-16, ובמרוץ למרחק 1,000 מטר סיימה במקום ה-21.

## חיים אישיים
דנילוב נולדה בחארקוב, אוקראינה ועלתה לישראל בשנת 1994 בעקבות אחותה. היא נשואה לקלע האולימפי אלכסנדר דנילוב ולהם בת בשם ניקול. הם גרים במטולה.

## קישורים חיצוניים

## הערות שוליים

קטגוריה:ספורטאיות ישראליות
קטגוריה:ספורטאיות אולימפיות ישראליות
קטגוריה:מחליקים מהירים על קרח באולימפיאדת סולט לייק סיטי (2002)
קטגוריה:מחליקות מהירות על קרח
קטגוריה:ישראליות ילידות אוקראינה
קטגוריה:עולים בשנות ה-1990
קטגוריה:ישראלים ילידי ברית המועצות
קטגוריה:עולות בשנות ה-1990
קטגוריה:מטולה: אישים
קטגוריה:ישראליות שנולדו ב-1973
קטגוריה:ישראלים שנולדו ב-1973
לא הביישן למד ולא הקפדן מלמד

[ממוזער|מורה ותלמיד ב[תלמוד תורה ("חיידר"), בני ברק, 1965]]
"**לא הביישן למד ולא הקפדן מלמד**" - אחד מפתגמי **[[הלל הזקן]]** הידועים, שמופיעים במשנה, מסכת אבות, ומלמדים את האדם הלכות ומנהגים בחיי היום יום.
הפתגם מייעץ לאדם או לתלמיד, שאינו בקי בעניין מסוים, לא להתבייש באי ידיעתו, ולבקש הסבר ללא כל חשש, פן יישאר לעד בבורותו. ואילו למורה, או לרב, מייעץ הפתגם לא להקפיד ולהפגין חוסר סובלנות כלפי התלמיד, לבל יחשוש התלמיד לשאול את שאלותיו הבאות.

## מקור הפתגם ופירושים שונים
הפתגם מופיע במסכת אבות, והוא אחד מהמאמרים הרבים שאמר הלל הזקן, ואשר הפכו רובם ככולם לפתגמים ידועים.

### מבחר פירושים
#### רבי [[עובדיה מברטנורא]]
מי שמתבייש מהלעג של אחרים על בורותו יישאר תמיד בספקותיו. ואילו הרב שמקפיד על התלמידים כששואלים אותו שאלה, לא ילמד כראוי. ולכן יש צורך שהמלמד יסביר את פניו לתלמידיו.

#### "[[ישראל ליפשיץ|תפארת ישראל]]" - הרב ישראל ליפשיץ בפירושו למשנה
**לא הבישן למד** - מי ששומע או קורא דבר לא ברור או תמוה, והוא חושש לשאול, שמא יחשבו אותו האחרים לחסר דעת – יישאר תמיד חסר דעת.

**ולא הקפדן מלמד** – "מי שהוא קפדן וכעסן, אינו ראוי ומסוגל להיות מלמד לתלמידים או מורה לעדה, דמלבד שע"י [שעל ידי] הכעס יסתלק חכמת המלמד באותו שעה להסביר דבריו יפה ויתבלבלו דעת משמיע ושומע [...] ואולם דברי חכמים בנחת נשמעים [...] ובדברי חן ואהבה יקרבם תחת כנפי השכינה. למען יכירו כי אוהבם אמיתי הוא, המייעצם רק לטובתם "

#### ה[[רמב"ם]]
"וביישן ידוע [היינו, אין צורך להסביר מי הוא ביישן] וקפדן הוא מי שמקפיד על כל דבר וכועס [...] ואמרו שהתורה לא תמצא בבעלי הגאווה והגסות".

#### [[המכללה האקדמית הרצוג|מכללת הרצוג]]
**ולא הבישן למד** – לא די לצפות ולהקשיב לדברי חכמים, אלא מומלץ ליצור עמם דיאלוג. וגם אם קיים תחילה פער גדול בין הידע וההבנה של המורה והתלמיד, מסביר לנו הלל הזקן, על התלמיד להציג את שאלותיו בפני מורו ללא חשש, על מנת שיטמיע המורה את הידע במוח התלמיד.

**ולא הקפדן מלמד** − תלמידים אינם יכולים ללמוד מרב כעוס ועצבני שמעורר שנאה וחשש בלב תלמידיו. המימרה מכוונת לא רק אל הרב, כי אם גם אל התלמידים, שעליהם להימנע מללמוד אצל רב רגזן.

## שימושים בעברית המודרנית
* "לפחות חציו השני של הפסוק: **'לא הביישן למד ולא הקפדן מלמ**ד' היה השראה לתחרות המתקיימת מדי פעם באוניברסיטאות בארץ - בחירת המרצה המצטיין" כותבת אורלי גוואטה בעיתון מעריב, 1980, בכתבה עם הכותרת: "הסטודנטים נותנים ציונים למרצים"
* ** **בעיתון מעריב משנת 1968 במאמר בשם: "**לא הבישן למד**", נותנת הכתבת ייעוץ פדגוגי להורים: "עודדו את הילדים לשאול ולא להתבייש ולא לחשוש מנזיפות, כי לא הבישן למד ולא הקפדן מלמד**".**
* בעיתון דבר 24 במאי 1963, פורסמה כתבה על אישה, אשר ביקשה גט מבעלה שמכה אותה, בעת שהוא מלמד אותה קרוא וכתוב. בית הדין הצליח להשכין שלום-בית ביניהם, אך פסק לבעל: "**לא הקפדן מלמד**".

## קישורים חיצוניים
* הרב אופיר טנג'י, לא הביישן למד...
* הרב זמיר כהן, מסרים לחיים מפרקי אבות
* 

קטגוריה:ניבים וביטויים חז"ליים
קטגוריה:אמרות חז"ל
קטגוריה:הוראה

## הערות שוליים

קטגוריה:חינוך
ג'והנה הארווד

**ג'והנה הארווד** (באנגלית: **Johanna Harwood**; נולדה ב-1930) היא תסריטאית אירית. היא הייתה שותפה לכתיבת שני סרטי ג'יימס בונד הראשונים ("ד"ר נו" ו"מרוסיה באהבה"), ולא קיבלה קרדיט עבור עבודת עיבוד שעשתה על הסרט "גולדפינגר".

## ביוגרפיה
הארווד נולדה וגדלה במחוז ויקלו, אירלנד.

היא נכנסה לתעשיית הקולנוע בשנת 1949 ובשנות ה-50 של המאה ה-20 הפכה למנהלת תסריטים.

בראיון למגזין אירי טענה הארווד שהמחסור בעבודת קולנוע אירית אילץ אותה לעבור ללונדון, שם עבדה אצל . בין הפרסומים שתרמה להם בסוף שנות ה-50 ותחילת שנות ה-60 היה המגזין "פאנץ'". בשלב מסוים סגרה הסוכנות בה עבדה את משרדה בלונדון והארי זלצמן השתלט עליו.

בין 1960 ל-1961 עיבדו הארווד וזלצמן את המחזה "משחק הנישואין" - קומדיה על "שש בנות בחיפוש אחר בעלים". העיבוד הוצג לראשונה ב-25 בספטמבר 1961. לאחר מכן שכרו זלצמן ואלברט ברוקולי את  כדי לכתוב תסריט למחזה, אך העיבוד הקולנועי מעולם לא צולם.

לאחר מכן עבד זלצמן על שני סרטי ג'יימס בונד הראשונים: "ד"ר נו" ו"מרוסיה באהבה".

ברוקולי שכר במקור את ריצ'רד מייבאום וחברו וולף מנקוביץ כדי לכתוב את התסריט ל"ד"ר נו". טיוטה ראשונית של התסריט נדחתה מכיוון שהתסריטאים הפכו את האנטגוניסט הראשי, ד"ר נו, לקוף. מנקוביץ פרש ומייבאום כתב גרסה שנייה של התסריט, שעלה בקנה אחד עם הרומן.

הארווד גם תרמה לתסריט של הסרט "תיק איפקרס", אך לא קיבלה קרדיט.

## קישורים חיצוניים

## הערות שוליים

קטגוריה:ילידי 1930
קטגוריה:ילידות 1930
אדית פולבר

**אדית פולבר** (בצרפתית: **Édith Pulver**; 2 בדצמבר 1906, לונדון – 10 באוקטובר 1944, אושוויץ) הייתה לוחמת התנגדות יהודייה צרפתייה בתקופת השואה, חברה בתנועת הצופים היהודים בצרפת, מזכירתו של מארק אגנו, שנרצחה באושוויץ.

## קורות חיים
אדית פולבר הייתה אחותו של ז'אק פולבר (Jacques Pulver), ממנהיגי תנועת הצופים היהודים בצרפת, שמת בישראל ב-1994.

היא נעצרה במקביל למארק אגנו בגרנובל ב-18 בפברואר 1944 על ידי הגסטפו וגורשה מתחנת בוביני (Bobigny) בשילוח 69 ב-7 במרץ 1944 לאושוויץ, שם נספתה.

על פי לוסיין לזר (1987): "מארק אגנו, מנהיג la Sixième, ועוזרתו, אדית פולבר, נפלו למלכודת שהטמין הגסטפו בגרנובל ב-18 בפברואר 1944. לדברי הצלב האדום, אדית פולבר נעצרה ברחוב. לאחר עינויים אכזריים, אגנו קפץ מחלון מפקדת הגסטפו למחרת ומת. אדית פולבר, שגורשה לאושוויץ, לא שרדה, וחלקה בגורלו של [ז'אק] וינטרוב (Jacques Weintrob)."

## ראו גם
* ההתנגדות היהודית בצרפת בתקופת מלחמת העולם השנייה

## לקריאה נוספת

## הערות שוליים

קטגוריה:נספים במחנה ההשמדה אושוויץ
קטגוריה:אנשי מחתרת שנספו בשואה
קטגוריה:יהודים חברי הרזיסטאנס
קטגוריה:ילידות 1906
קטגוריה:צרפתים שנולדו ב-1906
קטגוריה:צרפתיות שנפטרו ב-1944
קטגוריה:צרפתים שנפטרו ב-1944
אתלטיקה באולימפיאדת פריז (2024) - יידוי פטיש - גברים

**תחרויות יידוי הפטיש באולימפיאדת פריז (2024)** התקיימו באצטדיון סטאד דה פראנס, פריז, צרפת. מקצה המוקדמות התקיים ב-2 באוגוסט. תחרות הגמר התקיימה יומיים לאחר מכן.

אית'ן קצברג מקנדה, שזכה בתואר אלוף העולם בשנה הקודמת בבודפשט, זכה במדליית הזהב בתוצאה של 84.12 מטר. בכך הקדים ב-4.25 מטרים את בנצה האלאס, ההונגרי, שזכה במדליית הכסף. מיכאילו קוחאן זכה במדליית הארד.

## תוצאות
### מקצה המוקדמות
מקצה הדירוג התקיים בשעות הבוקר ב-2 באוגוסט 2024. 32 אתלטים חולקו לשתי קבוצות מרחק נדרש להעפלה לגמר: 77.00 מטר (Q) או 12 האתלטים בעלי התוצאות הטובות ביותר (q).

### גמר

## קישורים חיצוניים

## הערות שוליים

קטגוריה:אתלטיקה באולימפיאדת פריז (2024)
קטגוריה:ענפי ספורט באולימפיאדת פריז (2024)
מערות פיטלקורה

**מערות פיטלקורה** (במראטהית: **पितळखोरे लेणी**) ב של הרי גהט המערביים של מהאראשטרה, הודו, הם אתר בודהיסטי עתיק המורכב מ-14 מערות  המתוארכות למאה השלישית לפני הספירה, מה שהופך אותן לאחת הדוגמאות המוקדמות ביותר של . האתר שוכן כ-40 קילומטרים מאלורה, מגיעים לאתר בעלייה תלולה במורד מדרגות בטון, על פני מפל שליד המערות.

## תיאור
המערות חצובות בסלע בזלת, אך חלק מהמערות התפוררו ונפגעו. מתוך ה-14, ארבע הם צ'איטיה (אחת מכילה סטופות, אחת אפסידלית ותא-יחיד) והשאר הן ויהארות. כל המערות שייכות לתקופת , אך הציורים שנשמרו היטב הם מתקופת מהאיאנה. המערות הן בשתי קבוצות, אחת של 10 מערות והשנייה של ארבע. מאמינים שניתן לזהות את פיטלקורה עם ה"פטריגלה" של תלמי כמו גם ה"פיטנגליה" של "מהמאיורי", כרוניקה בודהיסטית. הכתובות מתוארכות מבערך 250 לפנה"ס עד המאות ה-3 וה-4 לספירה.

באתר מוצגים פסלים של פילים, שני חיילים שאחד מהם שלם, פסל פגום של  (האלה לקשמי בדמות פיל) ומערכת איסוף מי גשמים עתיקה. מערות אלו היו משמעותיות בביסוס הכרונולוגיה של בניית המערות באזור אג'אנטה-אלורה.


5 Pitalkhora overview.jpg|חלק מהמערות
043 Reconstructed Cells (34045149876).jpg|תאי ויהארה משוחזרים
Soldier statue guarding Buddhist cave Pitalkhora.jpg|פסל דווראפאלה שומר על המערה
032 Broken Elephant Figures (33274190623).jpg|שורה של פסלים שבורים של פילים.


## כרונולוגיה של אולם צ'איטיה (מערה 3)
אולם צ'איטיה, מערה 3 של פיטלקורה, מייצג סמן חשוב בכרונולוגיה של עיצוב אולם צ'איטיה במערב הודו. נהוג לחשוב שהכרונולוגיה של מערות צ'איטיה המוקדמות הללו היא כדלקמן: ראשית, במאה ה-1 לפני הספירה, מערה 9 במערות מהאקאלי ולאחר מכן מערה 12 במערות בהאג'ה, ששתיהן קדומות למערה 10 של אג'אנטה. לאחר מכן, אחרי מערה 10 של אג'אנטה, לפי סדר כרונולוגי: מערה 3 בפיטלקורה, מערה 1 במערות קונדנה, מערה 9 באג'נאטה, שעם עיצוביה המעוטרים יותר, אולי נבנתה כמאה שנה מאוחר יותר, מערה 18 במערות נאשיק, ומערה 7 במערות בדסה, כדי להגיע סוף סוף לשיא עם "השלמות הסופית" של הצ'איטה הגדולה במערות קרלה.


011 Side View of Chaitya Hall (34085579685).jpg|מבט מהצד של אולם צ'איטיה.
012 Fron View of Chaitya Hall (33243583374).jpg|מערה 3, אולם צ'איטיה, מבט קדמי.
014 Pillars showing Paintings (34085568815).jpg|שורות של עמודים מצוירים.
5 Paintings at ancient Pitalkhora Buddhist caves.jpg|ציורים עתיקים (תקופת מהאיאנה).


## קישורים חיצוניים

*

*Pitalkhora Caves at Archaeological Survey of India
*Pitalkhora Yaksha: Sankarin?, M. S. Mate (1966)


## הערות שוליים

קטגוריה:מהאראשטרה
פיטלקורה
קטגוריה:הודו: מקדשים
דניאל רוזנבאום

**דניאל רוזנבאום** (באנגלית: **Daniel Rosenbaum**; נולד ב-11 בפברואר 1997) הוא כדורסלן אמריקאי-ישראלי שמשחק בהפועל חיפה מליגת העל בכדורסל, בעמדת הרכז.

## ביוגרפיה
הגובה של רוזנבאום 1.97 ס"מ.

רוזנבאום נולד בלוס אלטוס הילס, קליפורניה. רוזנבאום למד בתיכון "לוס אלטוס". אחיו, סימון רוזנבאום, הוא שחקן בייסבול בנבחרת ישראל בבייסבול. הוא שיחק קבוצת הכדורסל של הנשרים, והיה לקבוצה הראשונה של כל הליגה.

רוזנבאום למד בקולג' פומונה במגמת מדעי המחשב, ושיחק פומונה–פיצר סגהנס (19'). ב-16–2015 הוא העמיד ממוצעים של 16.4 נקודות, 4.6 ריבאונדים ו-1.8 אסיסטים למשחק. ב-2016–2017 הוא העמיד ממוצעים של 14.7 נקודות למשחק. ב-2017–2018 הוא העמיד ממוצעים של 15.6 נקודות, 6.9 ריבאונדים ו-2.0 אסיסטים למשחק. ב-2019 הוא העמיד ממוצעים של 18.9 נקודות ו-5.9 ריבאונדים למשחק. נבחרת ראשונה של אזור כל המערב על ידי האיגוד הלאומי של מאמני כדורסל.

בשנת 2019 חתם רוזנבאום לשתי עונות בהפועל ירושלים מליגת העל בכדורסל.

ב-2021 רוזנבאום חתם לעונה אחת באליצור "איתו" אשקלון מליגת העל בכדורסל.

ב-2022 רוזנבאום חתם לעונה אחת במכבי עירוני רמת גן מליגת העל בכדורסל.

ב-2023 רוזנבאום חתם לעונה אחת בהפועל גליל עליון מליגת העל בכדורסל.

ב-ב-10 במרץ 2024 רוזנבאום חתם לעונה אחת בהפועל חיפה מליגת העל בכדורסל.

אחרי עונה מוצלחת שבא הוא עמד על ממוצע של 7.1 נקודות, 3.4 ריבאונדים ו־40% לשלוש חתם לעוד שנתיים.

## הערות שוליים

## קישורים חיצוניים

קטגוריה:אמריקאים ילידי קליפורניה
קטגוריה:כדורסלני הפועל ירושלים
קטגוריה:כדורסלני הפועל גליל עליון
קטגוריה:קליפורניה: כדורסלנים
קטגוריה:בוגרי מכללת פומונה
קטגוריה:אמריקאים שנולדו ב-1997
קטגוריה:ישראלים שנולדו ב-1997
מיריאנדוס

ממוזער|מטבע עתיק ממיריאנדוס
**מיריאנדוס** (ביוונית: **Μυρίανδος**) או **מיריאנדרוס** (ביוונית: **Μυρίανδρος**, בלטינית: **Myriandros**) הייתה עיר עתיקה בדרום מפרץ אלכסנדרטה.

## מקור השם
השם "מיריאנדה" מורכב משני חלקים, שמקורם בחתית־לווית: הראשון הוא  שמשמעו "גפנים", והשני הוא הסיומת  המסמנת מקומות.

## אזכורים בספרות הקלאסית
מיריאנדוס או מיריאנדרוס מוזכרת בכתבים קלאסיים בהקשר של כמה אירועים היסטוריים. קסנופון הזכיר את מיריאנדוס, עיר על שפת הים המיושבת על־ידי פיניקים ובה נמל מסחרי מרובה אניות, כמקום בו עבר הצבא היווני של כורש הצעיר לפני שפנה לפנים היבשת, ושם ערקו שניים מהמפקדים היוונים באניית סוחר. אריאנוס כתב שאלכסנדר הגדול חנה עם צבאו במיריאנדרוס משום שסבר שדריוש יחצה את הרי אמנוס ממזרח במעבר הצר של שערי סוריה, ואילו דריוש הגיע מצפון והתקדם לכיוון איסוס  מעט לפני העימות.
אחרי הניצחון בקרב איסוס ייסד אלכסנדר באזור את אלכסנדריה כדי להחליף מיריאנדרוס.

מיריאנדוס או מיריאנדרוס מוזכרת גם בתיאורים גאוגרפיים עתיקים. הרודוטוס כינה את מפרץ אלכסנדרטה "המפרץ המיריאנדי", הסמוך לפיניקיה. פליניוס הזקן הזכיר את מיריאנדרוס כעיר חוף לרגלי הרי אמנוס. סטראבון מזכיר את העיר מיריאנדרוס בקיליקיה. פומפוניוס מלה הזכיר בתיאור פיניקיה את מיריאנדרוס בסמוך לקיליקיה. הפריפלוס של פסאודו-סקילקס מזכיר בתיאור קיליקיה את העיר כ־Μυρίανδος Φοινίκων (מיריאנדוס של הפיניקים). סטפנוס מביזנטיון מזכיר את מיריאנדרוס כעיר בארץ סוריה ליד פיניקיה, שלה שייך המפרץ המיריאנדרי. היצירה  מזכירה את מיריאנדרוס בקרבת  ואלכסנדריה.

## הערות שוליים

קטגוריה:חתים
קטגוריה:ענבים בתרבות
קטגוריה:פיניקים: מושבות
קטגוריה:טורקיה: היסטוריה
בסיס חיל החלל פיטרסון

**בסיס חיל החלל פיטרסון** (באנגלית: **Peterson Space Force Base**) הוא בסיס צבאי של חיל החלל של ארצות הברית הממוקם בקולורדו ספרינגס, קולורדו. הבסיס משמש כמרכז פיקוד ושליטה עבור חיל החלל, מפקדת פיקוד צפון של ארצות הברית וכן פיקוד הגנת האוויר והחלל של צפון אמריקה.

בסיס פיטרסון הוקם עוד לפני מלחמת העולם השנייה ושירת למטרות צבאיות שונות. עם התפתחות הטכנולוגיה והבנת החשיבות האסטרטגית של החלל, הבסיס עבר טרנספורמציה והפך למרכז מרכזי לפעילות חלל. במשך שנים רבות, הבסיס שימש כמפקדה של פיקוד החלל של חיל האוויר האמריקאי. פיקוד זה היה אחראי על כל הפעילות הקשורה לחלל בחיל האוויר, כולל פיקוח על לוויינים, תקשורת בחלל, והגנה על נכסי חלל. עם ההכרה הגוברת בחשיבות החלל כזירה צבאית עצמאית, הוקם חיל החלל האמריקאי בשנת 2019. בסיס פיטרסון נבחר להמשיך ולשמש כמרכז הפיקוד העיקרי של חיל החלל החדש.

הבסיס תומך במגוון רחב של משימות חלל, החל משיגור לוויינים ועד לפעולות מודיעין בחלל. הוא משמש כמרכז בקרה לשליטה על לוויינים ולניתוח נתונים המתקבלים מהם. בסיס פיטרסון משמש כמרכז הכשרה והדרכה לאנשי צוות חלל. הוא מציע מגוון קורסים ותוכניות הכשרה, החל מהכשרה טכנית ועד להכשרה אסטרטגית.

## גלריה

קובץ:210114-D-BN624-0138 (50836841477).jpg|בניין מפקדת פיקוד צפון של ארצות הברית ופיקוד הגנת האוויר והחלל של צפון אמריקה
קובץ:USSPACECOM Joint Operations Center (7804714).jpg|מרכז המבצעים של פיקוד החלל


## קישורים חיצוניים

* 

## הערות שוליים

קטגוריה:קולורדו
קטגוריה:תוכנית החלל האמריקאית
פיטרסון
הוא יודע שאת לבד

**הוא יודע שאת לבד** () הוא סרט אימה אמריקאי מסוג סלאשר משנת 1980, בבימויו של ארמנד מסטוריוני ועל התסריט הופקד סקוט פארקר. בסרט משחקים קייטלין או'הייני, דון סקרדינו, אליזבת קמפ, טום רולפינג וטום הנקס בתפקידו הקולנועי הראשון.

## עלילה
העלילה מתמקדת בכלה לעתיד שנרדפת על ידי רוצח סדרתי שייעדו הוא הריגת כלות ואנשים הקרובים להן. העלילה מתחילה כאשר איימי ג'נסן, כלה לעתיד, מוצאת את עצמה במרכז מסע רציחות. היא פונה לבן זוגה לשעבר לעזרה, וביחד הם מנסים לברוח מהרוצח ולהביס אותו לפני שיהיה מאוחר מדי.

## שחקנים ודמויות

* קייטלין או'הייני – איימי ג'נסן
* דון סקרדינו – מרווין
* אליזבת קמפ – ננסי
* טום רולפינג – ריי קרלטון
* לואיס ארלט – בלש לן גמבל
* טום הנקס – אליוט (תפקיד קטן)

## הפקה
הסרט צולם בסטטן איילנד, ניו יורק בשנת 1979 בתקציב של 250,000 דולר. הוא הופק על ידי חברת Magno Sound Inc. והופץ על ידי Metro-Goldwyn-Mayer Studios Inc. ו-United Artists Films. הסרט זכה להפצה רחבה בסוף אוגוסט 1980 והכנסותיו בקופות עמדו על 4,875,436 דולר.

## ביקורות ומורשת
"הוא יודע שאת לבד" נחשב לסרט סלאשר קלאסי של שנות ה-80, שהושפע מהצלחת הסרט "ליל כל הקדושים" משנת 1978. הבמאי ארמנד מסטוריוני זכה להכרה על יכולתו לייצר מותחן מסחרי בזמן ובתקציב מוגבל, והסרט ציין את תחילת קריירת הבימוי שלו בסרטי אימה. בנוסף, הסרט מפורסם בהיותו הסרט הראשון בו הופיע טום הנקס.

## קישורים חיצוניים

## הערות שוליים

קטגוריה:סרטי 1980
קטגוריה:סרטי אימה אמריקאיים
הארי זלצמן

**הרשל "הארי" זלצמן** (באנגלית: **Herschel "Harry" Saltzman**; 27 באוקטובר 1915 – 28 בספטמבר 1994) היה מפיק תיאטרון וקולנוע יהודי-קנדי. הוא נודע בעיקר בזכות הפקתו המשותפת עם אלברט ברוקולי של תשעת הסרטים הראשונים בסדרת סרטי ג'יימס בונד.

## ביוגרפיה
זלצמן גדל בניו ברנזוויק. בגיל 15 ברח מביתו וזמן קצר לאחר מכן הצטרף לקרקס. ב-1932 עבר לפריז כדי ללמוד מדעי המדינה וכלכלה. בתקופתו שהותו בפריז פגש את הבמאי רנה קלייר, ושימש עוזרו בסרט שהיה מועמד לפרס אוסקר "".

זמן קצר לאחר תחילת מלחמת העולם השנייה הצטרף לחיל האוויר המלכותי הקנדי בוונקובר. עם זאת, הוא שוחרר מסיבות רפואיות ב-1943 והצטרף לאגף הלוחמה הפסיכולוגית האנגלו-אמריקאית עקב רצונו לחזור לאירופה.

ב-1959 הפיק את סרטו הראשון, "הבט אחורה בזעם". ב-1961 יצר קשר עם איאן פלמינג ורכש את זכויות היוצרים על ספרי הריגול המצליחים על הסוכן ג'יימס בונד - פרט ל"קזינו רויאל". פלמינג קיבל 100,000 דולר ו-2.5% מההכנסות. זלצמן חבר לאלברט ברוקולי להפקת סדרת הסרטים.

במקביל לסרטי ג'יימס בונד הפיק שלושה סרטים עלילתיים על סוכן חשאי בריטי אחר, הארי פאלמר, בגילומו של מייקל קיין.

ב-1969 הפיק את הסרט "הקרב על בריטניה".

זלצמן ניסה לסייע לתעשיית הקולנוע הישראלית. בקיץ 1967 ביקר בישראל, השתתף באירוע פתיחת סניף ארגון וראייטי בישראל יחד עם כוכב סרטי, הציע להקים בישראל מרכז להפקת סרטים לימודיים, ביים והפיק סרט תיעודי על ישראל (), ובנוסף החל להפיק בישראל סרט בשם "נכתב בחול", על קרבות אל-עלמיין במלחמת העולם השנייה, אולם לבסוף העביר את הפקת הסרט לספרד.

הוא נפטר ב-28 בספטמבר 1994 כתוצאה מהתקף לב.

## קישורים חיצוניים

## הערות שוליים

קטגוריה:מפיקי תיאטרון יהודים
קטגוריה:מפיקי קולנוע יהודים קנדים
קטגוריה:יהודים בצבא הקנדי
קטגוריה:ג'יימס בונד
קטגוריה:אנשי צבא קנדים במלחמת העולם השנייה
קטגוריה:אנשי המשרד לשירותים אסטרטגיים (OSS)
קטגוריה:קנדים שנולדו ב-1915
קטגוריה:קנדים שנפטרו ב-1994
רפאל נתן

**רפאל נתן** (נולד ב-27 בפברואר 1990), הידוע בכינויו המקצועי דיג'יי רפי (**DJ Raphi**) הוא יוצר תוכן, מפיק מוזיקלי, תקליטן, רקדן מקצועי ואומן ביטבוקס ישראלי. הוא זכה לפופולריות בעקבות הדרכות הריקוד שלו.

הוא זכה לפופולריות ביוטיוב, שם סרטוני הריקוד שלו עברו את רף ה־592 מיליון צפיות.

## ראשית חייו
רפאל נתן נולד ביוהנסבורג, דרום אפריקה, בנם של מיקי נתן, מוזיקאי, ונעמי, עורכת ומורה בבתי הספר קינג דייוויד.

. בשנת 1998 עלה עם משפחתו לישראל שם גרו ברעננה. אימו נהרגה בתאונת דרכים בשנת 2022. בשנת 2023 הקליט מיקי נתן שיר לזכר אשתו.

העלייה לארץ גרמה לקשיים כלכליים עבור המשפחה. נתן סבל מקשיי למידה ושפה וחווה בריונות בבית הספר. הוא החל ללמוד בשיעורי תיפוף בגיל. מכיוון שלא היה לו סט תופים לתרגל עליו, הוא החל לפתח יכולת קצב משלו בצורת ביטבוקס. בגיל, השתתף נתן וזכה בתחרות מוזיקה ווקאלית שערכה תחנת הרדיו ESC99 (לימים אקו 99FM), שם הציג אותו השדר והדי ג'יי יורם ואזנה. בגיל החל להתאמן גם בברייקדאנס. לאחר מכן, בשנת 2007, זכה באליפות ישראל השנתית לביטבוקס.

בשנת 2010 השתתף בסרטון ברייקדאנס לרגל חג הפורים.

## קריירה
נתן הוא מייסד שותף של קבוצת Kosher Flava, שזכתה בתחרות הברייקדאנס של בפסטיבל תרבות הרחוב הישראלי בשנים 2011 ו-2012. הקבוצה ייצגה את ישראל ב"Battle of the year" בצרפת, בפסטיבל IBE Notorious בהולנד, ופסטיבל ההיפ-הופ הבינלאומי DOYOBE בזלצבורג.

בשנת 2013, היה נתן אחד ממייסדי קבוצת הא-קפלה Kippalive. הקבוצה הופיעה בתוכנית הריאלטי אקס פקטור ישראל.

בשנת 2015, החל נתן ליצור תוכן ליוטיוב תחת הכינוי DJ Raphi. במרץ 2020, במהלך מגפת הקורונה, לסרטון שלו
The Cha Cha Slide Dance הייתה השפעה רבה והוא נוגן למעלה מ-40 מיליון פעמים.

בשנת 2021, השתתף דיג'יי רפי בפסטיבל 'צמאה' היהודי, שם הציג את סרטוני הדרכת הריקוד שלו בפני הקהילה היהודית אורתודוקסית. בשנת 2022, הוא הופיע 12 פעמים ברצף בבנייני האומה בירושלים, בפני קהל בן 60,000 בפסטיבל 'צמאה', הגדול בעולם למוזיקה חסידית.

באפריל 2025 הגיע למיליון מנויים בערוץ היוטיוב שלו.
## דיסקוגרפיה
### שירים

## קישורים חיצוניים

* 

## הערות שוליים

קטגוריה:יוטיוברים ישראלים
קטגוריה:תקליטנים ישראלים
קטגוריה:מפיקים מוזיקליים ישראלים
קטגוריה:ישראלים שנולדו ב-1990
קטגוריה:רקדנים יהודים
קטגוריה:יוטיוברים יהודים